มีนัดเม้าท์มอยกะเพื่อนเลิฟ  วันนี้เลยได้ถ่อออกจากพื้นที่ทำการฝั่งธน มาย่านลาดพร้าวค่า 

บรรยกาศร้านนี้ให้อารมณ์ greyhound สาขา the circle ช่วงหลังสามทุ่ม ที่ไฟจะหรี่สลัวๆ มีดีเจมาเปิดแผ่น  โดยรวมบรรยกาศชิวมากก  เหมาะมาปาร์ตี้กะเพื่อนสาวหลังเลิกงาน  หรือจะควงคู่กันมาเดท ก็ไม่หลุดconcept

มาถึงเรื่องเครื่องดื่ม  ที่ร้านมีเครื่องดื่มให้เลือกเยอะกว่าอาหารอีก มี wine,sojhu, beer, cocktail, mocktail ยันสมูทตี้  เอาเป็นว่าขาดื่มหรือไม่ดื่ม เห็นเมนูก็ยิ้มแก้มปริ  โดยเฉพาะอย่างยิ่งถ้ามาช่วงเย็นอาทิตย์ถึงพฤหัสไม่เกินสองทุ่ม บางเมนูจะมีโปร buy 1 get 1 free ดื่มกันเปรมเลยทีเดียว ;)

คราวนี้เราสั่ง mojito (ของเพื่อน) กับ smoothie yellow coldplay  ตัวสมูตตี้ ใช้ได้เลยค่ะ  อร่อย เปรี้ยวนำ ไม่หวานจัด  หอมวนิลาอ่อนๆค่ะ

อาหาร  เนื่องจากมากันสองคนเลยสั่งกินจุ๊บจิ๊บไม่กี่รายการ
เริ่มรองท้องด้วย creamy mushroom bruschetta(120 บาท) มาเป็นถาดเก๋ๆน่ารัก  รสชาติครีมมี่นุ่มนวลสมชื่อ อร่อยเลยล่ะ

จานที่สองของเพื่อนสั่ง pamelo duck (180บาท) (ซึ่งเกรงใจ  เลยไม่ได้ถ่ายรูปมา) เป็นลักษณะคล้ายๆสลัดเป็ดรมควันคลุกส้มโอ  น้ำราดจะเป็นสไตล์สลัดญี่ปุ่นคล้ายรสพอนสึ  อันนี้ทานแล้วสดชื่นดีค่ะ 

จานที่สามเป็น BBQ pork ribs(300กว่าบาท) ทางร้านใช้หมูแบบKurobuta ทำค่ะ  ตัวซอสหมักเข้มข้น  หอมน้ำผึ้งอ่อนๆ  รสชาติดีเลย  แถมปริมาณมาจุใจมากเมื่อเทียบกับราคา ควรสั่งค่ะ

ด้านบริการ  น้องพนักงานเอาใจใส่ดีมากค่ะ  เดินมาคอยดูตลอด  แม้มีorder ผิดบ้าง  แต่ก็ยังประทับใจค่ะ

